Document ID: 32002D0049

32002D0049
L 021/30
SLUŽBENI LIST EUROPSKE UNIJE
ODLUKA KOMISIJE
od 23. siječnja 2002.
o drugoj izmjeni Odluke 2001/304/EZ o označivanju i uporabi određenih proizvoda životinjskog podrijetla u vezi s Odlukom 2001/172/EZ o određenim zaštitnim mjerama za slinavku i šap u Velikoj Britaniji
(priopćena pod brojem dokumenta C(2002) 293)
(Tekst značajan za EGP)
(2002/49/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 10.,
uzimajući u obzir Direktivu Vijeća 89/662/EZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (3), kako je zadnje izmijenjena Direktivom 92/118/EEZ, a posebno njezin članak 9.,
uzimajući u obzir Direktivu Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (4), kako je zadnje izmijenjena Direktivom 95/23/EZ (5), a posebno njezin članak 6. stavak 1. točku (f),
uzimajući u obzir Direktivu Vijeća 77/99/EEZ od 21. prosinca 1976. o zdravstvenim problemima koji utječu na proizvodnju i stavljanje na tržište mesnih proizvoda i određenih drugih proizvoda životinjskog podrijetla (6), kako je zadnje izmijenjena Direktivom Vijeća 97/76/EZ (7), a posebno njezin članak 3. stavak A točku 7., drugu alineju,
budući da:
(1)
Slijedom izvješća o izbijanjima slinavke i šapa u Velikoj Britaniji, Komisija je usvojila Odluku 2001/740/EZ od 19. listopada 2001. s obzirom na određene zaštitne mjere u odnosu na slinavku i šap u Velikoj Britaniji (8), kako je zadnje izmijenjena Odlukom 2002/37/EZ (9).
(2)
Odluka Komisije 2001/172/EZ (10) i kasnije odluke 2001/356/EZ (11) i 2001/740/EZ ograničile su otpremu iz Velike Britanije svježeg mesa prijemljivih životinja i mesnih proizvoda proizvedenih od takvog mesa osim ako nisu zadovoljeni određeni uvjeti.
(3)
Komisija je stoga usvojila Odluku 2001/304/EZ od 11. travnja 2001. o označivanju i uporabi određenih proizvoda životinjskog podrijetla u vezi s Odlukom 2001/172/EZ o određenim zaštitnim mjerama za slinavku i šap u Ujedinjenoj Kraljevini (12), kako je posljednji izmijenjena Odlukom 2001/345/EZ (13).
(4)
Posljednje izbijanje slinavke i šapa u Velikoj Britaniji zabilježeno je 30. rujna 2001., prije više od tri mjeseca, i serološko nadziranje provedeno kako bi se potkrijepilo oslobađanje od restrikcija zbog bolesti dovršeno je u cijeloj Velikoj Britaniji.
(5)
Poboljšana situacija zdravlja životinja sada omogućava povlačenje većine restrikcija, posebno onih primjenjivih na otpremu iz Velike Britanije proizvoda životinjskog podrijetla i većine živih životinja prijemljivih vrsta.
(6)
Međutim, radi opreza, situacija još uvijek zahtijeva da se zadrže stroge kontrole otpreme mesa i mesnih proizvoda koji ne ispunjavaju uvjete za trgovinu, a koji potječu od životinja prijemljivih vrsta zaklanih između 1. veljače 2001., datuma mogućeg unošenja virusa, i 23. travnja 2001., datuma zabilježenog u skladu s člankom 3. Odluke 2001/304/EZ.
(7)
Odluka 2001/304/EZ treba se stoga izmijeniti u skladu s tim.
(8)
Mjere navedene u ovoj Odluci u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka 2001/304/EZ mijenja se kako slijedi:
1.
U članku 1., točka 1. zamjenjuje se sljedećim:
„1.
U skladu s člankom 5. stavkom 1. Direktive 72/461/EEZ, svježe meso koje ispunjava zahtjeve iz članka 3. Direktive Vijeća 64/433/EEZ i dobiveno od životinja vrsta goveda, ovaca, koza i svinja, svježe meso koje ispunjava zahtjeve iz članka 6. Direktive 91/495/EEZ i dobiveno od drugih papkara podrijetlom iz Velike Britanije i meso prerađeno u Velikoj Britaniji tijekom razdoblja od 1. veljače 2001. do datuma stupanja na snagu sadašnje Odluke, neće biti označeno oznakom zdravstvene ispravnosti koja je propisana u poglavlju XI. Priloga I. Direktivi 64/433/EEZ ili u poglavlju III. Priloga I. Direktivi 91/495/EEZ.”
2.
U članku 1., točka 5. zamjenjuje se sljedećim:
„5.
Iznimno od točke 1., meso koje ispunjava uvjete za otpremu iz Velike Britanije u skladu s Odlukom Komisije 2001/172/EZ, 2001/356/EZ ili 2001/740/EZ može se označiti oznakom zdravstvene ispravnosti koja je propisana u poglavlju XI. Priloga I. Direktivi 64/433/EEZ ili u poglavlju III. Priloga I. Direktivi 91/495/EEZ.”
3.
U članku 2. točka 1., drugi podstavak zamjenjuje se sljedećim:
„Iznimno od prvog podstavka, mesni proizvodi koji su podvrgnuti jednoj od obrada propisanih u članku 4. stavku 1. Direktive Vijeća 80/215/EEZ, ili koji su tijekom pripreme jednakomjerno i u potpunosti kroz cijeli sastav podvrgnuti pH vrijednosti manjoj od 6, mogu se označiti oznakom zdravstvene ispravnosti propisanom u poglavlju VI. Priloga B Direktivi 77/99/EEZ.”
Članak 2.
Ova je Odluka upućena državama članicama.
Sastavljeno u Bruxellesu 23. siječnja 2002.

Labels: 17
7
0
6
18